Na podlagi 58. člena Zakona o javnih uslužbencih (Uradni list RS, št. 63/07-UPB3, 65/08, 69/08-ZTFI-A, 69/08-ZZavar-E in 40/12-ZUJF; v nadaljevanju: ZJU)

**Upravna enota Logatec**, Tržaška cesta 50A, 1370 Logatec, objavlja javni natečaj za zasedbo prostega uradniškega delovnega mesta:

**SVETOVALEC v Oddelku za upravne notranje in skupne zadeve (šifra DM : 56)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

- končano morajo imeti najmanj visokošolsko strokovno izobraževanje (prva bolonjska stopnja) / visokošolska strokovna izobrazba (prva bolonjska stopnja) oziroma najmanj visokošolsko strokovno izobraževanje (prejšnje) / visokošolska strokovna izobrazba (prejšnja) oziroma najmanj visokošolsko univerzitetno izobraževanje (prva bolonjska stopnja) / visokošolska univerzitetna izobrazba (prva bolonjska stopnja),

- imeti morajo najmanj sedem mesecev delovnih izkušenj,

- imeti morajo strokovni izpit iz upravnega postopka,

- imeti morajo opravljeno obvezno usposabljanje za imenovanje v naziv,

- imeti morajo znanje uradnega (slovenskega) jezika,

- imeti morajo državljanstvo Republike Slovenije,

- ne smejo biti pravnomočno obsojeni zaradi naklepnega kaznivega dejanja, ki se preganja po uradni

dolžnosti in ne smejo biti obsojeni na nepogojno kazen zapora v trajanju več kot šest mesecev,

- zoper njih ne sme biti vložena pravnomočna obtožnica zaradi naklepnega kaznivega dejanja, ki se

preganja po uradni dolžnosti.

V skladu s 13. točko 6. člena ZJU se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je kandidat pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe. Zahtevane delovne izkušnje se skrajšajo za tretjino v primeru, če ima kandidat univerzitetno izobrazbo (prejšnjo), specializacijo oz. magisterij po visokošolski strokovni izobrazbi (prejšnji) ali magistrsko izobrazbo (druga bolonjska stopnja).

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka opraviti najkasneje v treh mesecih od sklenitve delovnega razmerja, kar določa 31. člen Zakona o splošnem upravnem postopku (Uradni list RS, št. 24/06-uradno prečiščeno besedilo, 105/06-ZUS-1, 126/07, 65/08, 8/10 in 82/13).

Prav tako se bo pri izbranem kandidatu preverjalo, ali ima opravljeno usposabljanje za imenovanje v naziv, v nasprotnem primeru bo kandidat moral najpozneje v enem letu od sklenitve pogodbe o zaposlitvi opraviti usposabljanje, na katerega ga bo napotil predstojnik, v skladu s prvim odstavkom 89. člena ZJU. Kot opravljeno usposabljanje šteje opravljen strokovni izpit za imenovanje v naziv ali udeležba na pripravah za imenovanje v naziv v skladu z določbami ZJU.

Delovne naloge:

* vodenje enostavnih in zahtevnih upravnih postopkov na prvi stopnji s področja oddelka,
* sprejemanje plačil upravnih taks in drugih plačil strank,
* posredovanje splošnih informacij strankam o upravnih storitvah,
* opravljanje drugih upravnih nalog podobne zahtevnosti.

Prijava mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna raven in smer izobrazbe ter datum (dan, mesec, leto) zaključka izobraževanja, pridobljen strokovni naziv in izobraževalna ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela),
3. izjavo kandidata o opravljenem obveznem usposabljanju za imenovanje v naziv (če ga je kandidat že opravil),
4. izjavo kandidata o opravljenem izpitu iz upravnega postopka (če ga je kandidat že opravil),
5. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

1. izjavo kandidata, da za namen tega natečajnega postopka Upravni enoti Logatec dovoljuje pridobitev podatkov iz 1. 3., 4., 5. in 6. točke iz uradne evidence. V primeru, da kandidat z vpogledom v uradne evidence ne soglaša, mora sam predložiti vsa dokazila.

Zaželeno je, da prijava vsebuje tudi kratek  življenjepis ter, da kandidat poleg formalne izobrazbe navede tudi druga znanja in veščine, ki jih je pridobil.

Izbirni postopek se lahko opravi v več fazah, tako da se kandidati izločajo postopno (drugi odstavek 61. člena ZJU). Opravi se lahko v obliki presojanja strokovne usposobljenosti iz dokumentacije, ki jo je predložil kandidat, pisnega preizkusa usposobljenosti, ustnega razgovora ali v drugi obliki, skladni s strokovnimi spoznanji na področju ravnanja z ljudmi pri delu.

Izbrani kandidat bo delo na navedenem delovnem mestu svetovalec opravljal v uradniškem nazivu svetovalec III, z možnostjo napredovanja v višji naziv svetovalec II in svetovalec I.

Z izbranim kandidatom bo sklenjena pogodba o zaposlitvi za  nedoločen čas, s polnim delovnim časom. Delo bo opravljal v prostorih Upravne enote Logatec, Tržaška cesta 50A, 1370 Logatec, oziroma na drugih lokacijah, kjer se izvajajo naloge upravne enote.

Kandidati, ki ne izpolnjujejo natečajnih pogojev, se v skladu z 21. členom Uredbe o postopku za zase- bo delovnega mesta v organih državne uprave in v pravosodnih organih (Uradni list RS, št. 139/06 in 104/10), ne uvrstijo v izbirni postopek.

Kandidati vložijo prijave na priloženem obrazcu »vloga za zaposlitev«, ki ga pošljejo v zaprti ovojnici z označbo: »za javni natečaj svetovalec šifra DM 56, številka: 110-5/2020-1« na naslov: Upravna enota Logatec, Tržaška cesta 50A, 1370 Logatec, in sicer do vključno 21. oktobra 2020. Za pisno obliko prijave se šteje tudi elektronska oblika, poslana na elektronski naslov: ue.logatec@gov.si, pri čemer veljavnost prijave ni pogojena z elektronskim podpisom.

Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Obvestilo o končanem izbirnem postopku bo objavljeno na spletnih straneh:

<https://www.gov.si/zbirke/delovna-mesta/>

Kandidati bodo o izbiri pisno obveščeni najkasneje v roku 30 dni po opravljeni izbiri.

Informacije o izvedbi javnega natečaja in delovnem področju daje Maja Zidar, tel. št. 01/ 7590-523.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.